Iisrael räägib
Galilea järv ehk Kinneret on Iisraeli ainus mageveekogu.
Selle pindala on vaid 170 ruutkilomeetrit,
umbes kümnendik Soome Inari järvest.
Sellele vaatamata täidab Kinneret üle neljandiku maa vee vajadusest.
Järv on ka nii kodu- kui välismaiste turistide reisi- ja puhkesihtkohaks.
On mõistetav, et Kinnereti olukord valmistab iisraellastele muret.
Järve vee ja randade olukorra jäl- gimiseks on rajatud mitmeid asutusi.
Pinhas Green juhatab Kinnereti komisjoni - asutust, mille
peaülesanne on vee kvaliteedi jälgimine.
Iisraeli veesituatsioon on olnud vilets juba mitu aastat.
Käesolev talv järgnes viiele halvale talvele, kui sadas väga vähe vihma.
Möödunud talv oli juba parem, kuna sadas veidi rohkem.
Kuid viimased kaks kuud ei ole üldse vihma sadanud.
Siiski on tänavu talvel sadanud rohkem, kui eelmistel aastatel.
Seetõttu on Kinnereti veetase tõusnud.
Praeguseks on veetase ühtlustunud.
Veetase tõusis 1,71 meetrit võrreldes eelmiste aastatega,
kui see tõusis vaid umbes 1,1 m.
Hetkel on veepind -212,66 m, mida võib näha alumisest mõõdikust.
Seisame kohas, kus mõõdetakse ametlikult Kinnereti veetaset.
See on keskne mõõdik, mis mõõdab veetaset iga päev.
Nagu mainitud, veetase on hetkel -212,66 m.
Et järv täis oleks, on vaja veel 3,86 meetrit.
Võite kujutleda, et see uputaks meid, kui see täis oleks.
2003. aasta oli suurepärane.
Tookord tõusis veetase ühe talve jooksul dramaatiliselt 4,7 meetrit.
Selliseid aastaid esineb kahjuks harva.
Eelmine kord juhtus see 1992.
Kinneret on üks riigi kolmest suurest joogivee allikast.
Kaks suuremat veeallikat on maa-alused.
Üks neist on mägedes ja teine Vahemere rannikul.
Kinneret on kolmas veeallikas, mis asub nähtavalt maapinnal.
See ei tähenda, et teiste allikate olukord oleks parem,
vaid see on sama halb kui Kinneretiski.
Teiste allikate olukord ei ole lihtsalt nähtav.
Kinnereti olukord on nähtav ja võime sellest pilte teha.
Suurem osa Kinnereti veest pärineb vihmaveest
ja Kinneretisse suubuvate jõgede veest.
Kinnereti pindala on väga suur - 2700 ruutkilomeetrit.
Kõik siia saabuv vesi voolab Kinneretisse jõgede kaudu.
Osa veest tuleb otse järve vihmaveena,
kuid suurem osa Kinnereti veest tuleb jõgedest.
Kinneret saab suurima osa veest põhjast voolavast Jordani jõest.
Jordanist tuleb umbes 70% Kinnereti veest.
Ülejäänud 30% tuleb idast Golanist
ja Galileast läänes voolavatest jõgedest.
Jordan koosneb kolmest suurest jõest,
mille vesi pärineb allikatest, kus voolab aastas palju vett.
Need on kolm tähtsaimat veeallikat.
Varemalt voolas osa Kinnereti vett Jordani jõe lõunapoolset osa pidi
edasi Surnumerre.
Kui järve veetase alanes, lõpetati vee edasivool sootumaks.
Surnumeri ei saa enam vett suletud Kinneretist.
Sellest on kaua aega möödas, kui tamm viimati avati.
Surnumeri saab vett vaid selle ümbruses voolavatest jõgedest.
Tänavu sai see Negevi üleujutuste tõttu siiski palju vett.
Kuid Surnumere veetase on hoopis teine teema.
Selle tase langeb igal aastal üle meetri.
Me ju nimetame seda Surnumereks
ja Kinneretit nimetatakse Elu järveks.
Nii et nad on erinevad.
Kinnereti veetaseme langedes kasvab mure joogivee hulga üle.
Järve veetaseme alanemine halvendab ka vee kvaliteeti.
2010. aasta aprillis võttis riigi parlament vastu seaduse, mis
keelab kaheks aastaks Kinneretis kommertsotstarbelise kalapüügi.
Seaduse eesmärk on elustada viimas- tel aastatel kahanenud kalavarusid.
Kinnereti ökoloogiline süsteem on väga keeruline ja iga
muutus mõjutab vee kvaliteeti.
Ökoloogiline süsteem mõjutab vägagi vee kvaliteeti.
Näiteks viimastel aastatel on vähenenud teatud kalaliikide arv.
Selleks on mitmesuguseid põhjuseid,
kuid ei ole leitud veel ühte konkreetset põhjust.
See viis valitsuse otsuseni keelata kalapüük kaheks aastaks.
Otsus tehti vaid mõni päev tagasi,
see peaks jõustuma juba aprillis.
Selleks peab ettevalmistusi tegema.
Tuleb uurida, leida ilmingu põhjus, et kalavarud kahe aastaga kasvaksid
ja olukord oleks taas endine.
Kalapüügikeeld määrati uurijate ja inspektorite soovitusel.
Olukorraga ei ole rahul Kinnereti elukutselised kalamehed.
Oleme olnud kalamehed ja kalakaupmehed ligi 200 aastat.
Minu poeg esindab juba viiendat kalameeste põlvkonda.
Elame siin Tiberiases.
Kalameheamet siirdub pärandina isalt pojale.
Olen püüdnud kala alates kahek- sandast eluaastast. Koolis ma ei
käinud. Põgenesin sealt, sest mulle meeldis rohkem kalapüük.
Töötasin kalamehena koos vanaisaga.
Nüüd tõin siia oma poja, et temastki kasvaks kalamees.
Üldises mõttes Kinneretis kala on. Puudust ei ole.
Kinnereti tahavad sulgeda kibutsite ettevõtjad.
Otsuse taga on ka valitsuse põllumajandusminister.
Nad tahavad müüa kala oma basseinidest ja kõrgema hinnaga.
Kinneretis ei ole püha Peetruse kalu,
kuna neid ei ole sinna siirdatud ja nad ei ole ka ise paljunenud.
Seal on siiski karpkala ja meriärni.
Iga päev püütakse sealt ligi kaks tonni kala.
Nii et keegi ei saa väita, et kala pole.
Kalameestele tahetakse maksta kompensatsiooni, mis on väga madal-
umbes 1700 seeklit kuus.
Lisaks sellele tahetakse tööle võtta ligi 100 inspektorit ja 5-6 autot.
Mul on parem ettepanek:
Selle asemel, et maksta kalameestele kompensatsiooni,
võiks neilt ära võtta väikeste aukudega võrgud ja
asendada need suuremate aukudega võrkudega. Siis kalad paljuneksid.
Inspektoritele makstava raha eest võiks osta kalu
ja neid Kinneretisse siirdada.
Siin on umbes 700 kalameeste peret, kes kaotavad töökohad.
Nad peavad otsima muid viise raha teenimiseks.
Nad hakkavad näiteks kibutside basseinidest kala varastama,
kuna neil endal on puudus ja neid probleeme on varemgi olnud.
Kinnereti kalamehed hakkavad öösiti kala püüdma
ja tulevad hommikul koju magama.
Sellest on kahju. Siin on kõigile piisavalt kala ja elatist.
Minu meelest on kõige taga kibutsite huvid.
Aga teie ise? Kuidas see seadus teid mõjutab?
Mõjutab väga palju. See vähendab tööd poole võrra.
Pooled minu müüdavatest kaladest tulevad välismaalt,
nagu tuunikala, tursk jt.
Lisaks müün Kinnereti kalu.
Kalapüügi peatamisega Kinneretis ärritatakse meelega kalamehi.
See mõjutab ka turismi. Kui nad kuulevad,
et enam ei saa Püha Peetruse kala, langeb Tiberiases turismikäive.
Kinneretis on piisavalt kalu!
Veetaseme langemine nii madalale on põhjustanud mitmesuguseid muutusi,
muuhulgas ökoloogilises süsteemis.
Kõigest hoolimata on vee kvaliteet endiselt hea.
Siin käis siiski 15 uurijat, kes on uurinud järve üle 30 aasta,
selle ökoloogilisi protsesse ja eelkõige bioloogiat ja keemiat.
Viimastel aastatel on kogu süsteem näidanud siiski halbu märke.
On hoiatatud vetikate ja kalade olukorra suhtes.
Esineb ka muid ilminguid, mida varem ei ole täheldatud.
Need tekitavad muret.
Halvimal juhul võib see mõjutada vee kvaliteeti nii palju,
et see muutub kasutuskõlbmatuks. Loodan, et seda ei juhtu.
Kui Kinnereti veetase tõuseb, võib olukord taastuda
viimase 30 aasta tasemele.
Loodan, et kümne aasta pärast ei ole veetase nii madalal.
Vahel on veetase ulatunud isegi siiani.
See tähendab, et joogivett peab lisaks Kinneretile saama ka mujalt,
näiteks Vahemerest.
Sel juhul peaks Kinnereti vett vähem kasutama
ja veetase tõuseks.
Nii võiks olukord taastuda viimase 30 aasta tasemele.
Usun, et valitsus hakkab Kinnereti randade eest paremini hoolitsema
ja tõstab siin teenuste taset, nii et see näeb parem välja.
Ma ei ole käinud Soomes ega tea, milline on sealne olukord,
kuid rannad näevad kindlasti paremad välja.
Meie eesmärgiks on jõuda vähemalt Euroopa või USA tasemele.
Rahvas on Kinnereti küsimuses eri arvamustel,
seda ka Süüriaga peetavate rahukõneluste tõttu.
Kui osapooled peaksid kunagi kokkuleppele jõudma,
peab Iisrael loobuma osadest veeõigustest.
Kui Jordaaniaga sõlmiti leping, anti neile osa Kinneretist.
Nad saavad igal aastal Kinneretist 50 miljonit kuupmeetrit vett.
Kui ka Süüriaga saavutatakse tõeline rahu,
usun, et leiame võimaluse ka veeprobleemi lahendamiseks.
Kuid see näib olevat veel väga kaugel tulevikus.
Kinneret on üks riigi tähtsamaid turismiobjekte,
mis meelitab igal aastal kohale suuri rahvahulki.
Seaduse järgi on Kinnereti rannajoon avalik ala.
Osa rannast on olnud aastate jooksul siiski rahvale suletud.
Asjasse on sekkunud riigi noored,
kelle algatusel sündis projekt - Kinnereti matkarada.
Nissim Asban juhatab raja ehitustöid.
Tulime siia noortega 7 aastat tagasi.
Enne seda nägi kogu Kinneret nii välja.
Seal oli võimatu käia, kuna see oli täis põõsaid
või inimesed olid teatud aladele tarad ümber ehitanud
ja riputanud üles sildid: läbipääs keelatud.
Kinneret oli siis kas aedade taga
või täis okaspõõsaid ja prahti.
Tahtsime teha Kinnereti ilusaks, puhtaks ja läbikäidavaks.
Kui valitsus oleks vastu, oleks plaani teostamine väga raske.
Nii jagasime noortele tööriistad ja ütlesime:
"Tehke see rada puhtaks."
Kogu see kaunis tee, mida näete, sai alguse väiksest rajast,
mille lapsed oma käte ja tööriistadega korda tegid.
Neil olid kaasas ka kotid, kuhu nad korjasid prahti.
Hoolitsesime alati selle eest, et meil oleks kaasas fotoaparaadid.
Tegime kõigest pilte ja saatsime neid kõikjale,
kus meid võidi aidata.
Äkitselt see hakkaski mõjuma - ministrid ütlesid:
"Lastel on õigus. Peaksime selle projekti ette võtma."
Täna kulgeb rada läbi mitme koha, kus varem läbipääs puudus.
Näiteks 2,5 kilomeetri kaugusel on hotell
ja Kinnereti-rada kulgeb hotelli ranna kõrval.
Alguses aeti meid sealt ära ja väideti, et rand on eravaldus,
kuid see oli tegelikult avalik ala. Mõnda aega hotell takistas läbi-
pääsu väites seda eravalduseks. Sama juhtus kogu Kinnereti ümber.
Lapsed ja noored töötavad selle projektiga edasi.
Mitte asfaldi ja traktoritega kohtades, vaid avalikel aladel,
mis ilma lasteta oleksid räpased või läbipääsmatud.
Töö on raske, kuna siin peab käima kaks korda kuus.
Siin on väga kuum ja palju vett, mistõttu taimed kasvavad kiiresti.
Seepärast peab rada kaks korda kuus hooldama.
Pühade järel peab tulema koristama inimeste maha jäetud prügi.
Jäädvustame praegugi oma tegevuse fotodele ja saadame kõikjale edasi.
Kui inimesed näevad pilte prahti korjavatest lastest,
ehk nad siis ei taha enam loodust reostada.
60-70% matkarajast on juba märgistatud.
On kohti, kus raja teel on tarad. Kinnereti ümbruses on veel mitu
tarastatud paika, mille eemalda- miseks tuleb hankida luba.
Iga tara eemaldamine käib pika seadusliku protsessi kaudu.
Mõningates kohtades kulgeb rada allpool praegust veetaset.
Suurem osa teest kulgeb nõlvakul, kohtades, mis olid varem suletud,
kuid on nüüd avatud. Automatkajaile on need tasulised,
kuid jalgsimatkajaile tasuta. Kinneret on palju puhtam.
See on õpetuslik projekt ja usun, et meil õnnestus inimesi harida,
kuigi tööd on veel palju. Kinneret on endiselt pühade järel räpane.
Seda juhtub siiski juba palju vähem. Inimesed peavad puhtuse eest hoolt.
Enne oli olukord nii halb nagu metsikus Läänes.
Täna toimub esimese matkaraja avamistseremoonia.
Siia pääsevad kergesti ka invaliidid.
Kogu Kinneret ei hakka selline välja nägema.
Osa jääb oma loomulikku olekusse, kuid mõned paigad asfalteeritakse
ja varustatakse erinevate teenustega.
See on siis esimene ja usun, et see ei jää viimaseks.
Probleemiks on veel märgistamata kohad.
See ei ole laste, vaid inseneride ja Tiberiase hotellide töö,
kes peavad ehitama matkarajad.
See on avalik ala ja see tuleb hästi planeerida.
Mõnikord korraldame radadel tasuta matku
ja neil osaleb tuhandeid inimesi.
Kinnereti matkaraja projekti oluline mõte
on tuua inimesed tagasi Kinnereti juurde.
Veel seitse aastat tagasi siin valitsenud halva olukorra tõttu
läksid inimesed meelsamini Türki ja Euroopasse. Siin oli nii räpane.
Tahame nüüd tuua rahva tagasi Kinnereti juurde
ja näidata neile tasuta matkadel uut Kinneretit.
Jõupingutused said tasutud, kui valitsus otsustas hoolitseda
projekti lõpule viimise eest.
Kapernaumas peetud tseremoonial avas turismiminister ametlikult
Kinnereti matkaraja esimese etapi.
Kui oleksin laulja, laulaksin laulu: "Unistused täituvad vahel."
Kui oleksin rabi, ütleksin: "Aitäh, et jõudsime selle hetke ära oodata."
Ühendan need mõlemad, kuigi ma pole ei laulja ega rabi.
See on tõeliselt põnev hetk.
See on Iisraeli rahvuslik projekt,
mis sai alguse kolm aastat tagasi, kuid algab ametlikult täna.
Härrased, me oleme maailma turismi pärl. Oleme Püha maa,
mille keskuseks on Jeruusalem. Siin käib igal aastal vaid 3 miljonit
turisti. See on kriis, mitte edu. Turismiministeerium on seadnud
eesmärgiks jõuda järgmise kolme aastaga nelja miljoni turistini.
Need on kristlased, kes tulevad Pühale maale. Nad tulevad siia,
kuna siin on palju pühapaiku.
Seetõttu otsustas turismiministeerium anda raha matkaraja rajamiseks.
Meie ministeerium jätkab raja arendamist.
Tahan, et neid tekste ja paiku loeksid ja näeksid miljonid inimesed,
mitte vaid siin elavad inimesed.
Me ei rahasta seda loomulikult vaid seetõttu,
et see on esmaklassiline turismiobjekt.
Seisan rannal igaviku ja imetlen Looja suurust.
Sina joonistasid taevad ja päikese. Vaatan Sinu käte töid.
Kõik on Sinu jõul loodud. - Pekka Simojoki -
Toimetaja: Netanel Bar-David
Eestikeelne tõlge: Monika Jaaguri